મળેલી વિગતો મુજબ બિનસરકારી માધ્યમીક અને ઉચ્ચતર માધ્યમિક શાળાઓમાં વર્ગ વધારા અને ઘટાડા અંગેની સુચનાઓ બહાર પડાઈ છે અને વર્ગદીઠ વિદ્યાર્થી પ્રવેશ સંખ્યા નિશ્ચિત કરાઈ છે. મહત્તમ રજીસ્ટર્ડ વિદ્યાર્થીઓની સંખ્યા કરતા વિદ્યાર્થીઓની પ્રવેશ સંખ્યા વધતા જે-તે ધોરણના વધારાના વર્ગ મંજુરી માંગવી જોઈએ વર્ગદીઠ મહત્તમ વિદ્યાર્થી સંખ્યા ૬૦ની નિયત કરાઈ છે. જ્યારે તાજેતરમાં બોર્ડની પરીક્ષા માટે ઓનલાઈન ફોર્મ ભરવાની કાર્યવાહી દરમ્યાન કેટલીક શાળાઓ દ્વારા ૬૦ના સ્થાને ૮૦, ૧૦૦, કે ૧૩૦ જેટલા ફોર્મ ભરાયા હોવાનું જણાયું છે. તેથી વર્ગ સંખ્યા ન હોવા છતાં વિદ્યાર્થીની સંખ્યા વધુ હોવાનું જણાયું છે અન ેતેમ છતાં વર્ગ વધારા અંગેની પણ કોઈ કાર્યવાહી નહીં કરાઈ હોવાનું જણાતા અને ડીઈઓની મંજુરી પણ નહીં મેળવેલ હોય ભાવનગર સહિત રાજ્યની અંદાજે ૮૦૦ જેટલી સ્કુલોને નોટીસ અપાઈ હોવાનું જણાયું છે. જોકે ઉક્ત હકીકત ઓનલાઈન એન્ટ્રી થતા સામે આવી છે ત્યારે આ અંગે પણ બોર્ડ હરકતમાં આવ્યું છે અને આવી શાળાને વધુ સંખ્યા માટે વર્ગ વધારાની જરૃરી પ્રક્રિયા કરવી પડે તેવી સ્થિતિ ઉભી થઈ જવા પામી છે.